stanford-oval/wikipedia huggingface dataset:
ג'נבאי 750

| --- | --- |

Jinbei 750
 מאפיינים כלליים
 נקרא גם:  SWM X2
 יצרן:  Jinbei (אנ') (בסינית: 華頌)
 שנות ייצור:  2017 - היום
 הרכבה:  הרפובליקה העממית של סין הרפובליקה העממית של סין
 סיווג:  מיניוואן
 מרכב:  Front-engine, front-wheel-drive layout (אנ')
 אורך:  4,515 מ"מ
 רוחב:  1,750 מ"מ
 גובה:  1,795 מ"מ
 משקל:  1,480 ק"ג
 בסיס גלגלים:  2,760 מ"מ
 מפרט טכני
 מנוע:  4 צילינדרים, 1.5 ליטר המפיק 112 כ"ס (דגם מנוע "4A91")  4 צילינדרים, 1.5 ליטר המפיק 136 כ"ס
 הילוכים:  תמסורת ידנית - 5 מהירויות
 מהירות מרבית:  165 קמ"ש
 צריכת דלק:  7.6 ליטר ל-100 ק"מ
ג'נבאי 750 הוא מיניוואן מתוצרת יצרנית הרכב הסינית Jinbei (אנ') (בסינית: 華頌) אשר מיוצר משנת 2017 ועד היום בסין.
Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017. עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
דגמים "ג'נבאי 750"

"1.5L MT Comfort" - מחיר היחידה 53,800 רנמינבי (שנת 2017, בסין).
"1.5L MT Luxury" - מחיר היחידה 56,800 רנמינבי (שנת 2017, בסין).
"1.5L MT Premium" - מחיר היחידה 59,800 רנמינבי (שנת 2017, בסין).
"1.5L MT Flagship" - מחיר היחידה 63,800 רנמינבי (שנת 2017, בסין).
"ג'נבאי 750"

דגם ה-"ג'נבאי 750" הוצג לראשונה ב-13 באפריל 2015 בתערוכת הרכב הבינלאומית "Auto Shanghai" (אנ') בשאנגחאי.
7 מושבים (תצורת סידור מושבים: 2-2-3).
4 דלתות צד + דלת אחורית.
מנוע קדמי.
מנוע בנזין: 1.5 ליטר
מערכת הנעה קדמית.
4 דרגות גימור.
רדיוס סיבוב - 10.5 מטר.
קיבולת מכל דלק - 50 ליטר.
צמיגים: 195/65 R15.
מחיר היחידה עמד על 53,800-63,800 רנמינבי (שנת 2017, בסין).
תמונות

דגם "ג'נבאי 750"
דגם "ג'נבאי 750"
דגם "ג'נבאי 750"
דגם "ג'נבאי 750"
דגם "ג'נבאי 750"
דגם "ג'נבאי 750"
דגם "ג'נבאי 750"
ראו גם

מיניוואן
Jinbei F50
ג'נבאי S70
ג'נבאי גרנסה
ג'נבאי האקסינג X30
ג'נבאי האקסינג A7
ג'נבאי קונקט
הערות שוליים

↑  דגם ג'נבאי 750 carnewschina.com/2015/04/14/brilliance-jinbei-750-hits-the-chinese-car-market
↑  דגם "ג'נבאי 750" (בסינית) autohome.com.cn/3763
↑  דגם "ג'נבאי 750" - מפרט טכני chinaautoweb.com/car-models/brilliance-jinbei-750
↑  דגם ג'נבאי 750  chinamobil.ru/eng/brilliance/jinbei/750
גלי חסי

גלי חסי.
במטאורולוגיה, גלי חסי (באנגלית: Lee wave) הם סוג של גלים אטמוספיריים הנוצרים כתוצאה ממפגש של רוח בהר. אלו הם שינויים מחזוריים בלחץ האטמוספירי, טמפרטורה וגובה מעל פני הים בזרם של אוויר, הנגרמים על ידי הסטה אנכית של זרם האוויר, למשל רוח הנושבת על פני הר או רכס הרים. הם עשויים להיגרם גם, אם כי בממדים קטנים יותר, על ידי רוח הנושבת על מצוקים או רמות. גלי חסי נתגלו ב-1933 על ידי שני טייסי דאונים גרמנים.
תנאי הכרחי להיווצרותם של גלי חסי הוא יציבות אטמוספירית של שכבת האוויר הפוגעת בפני ההר; בתנאים כאלו, ההסטה האנכית של זרם האוויר מעניקה לגושי האוויר את הסטייה הראשונית ממצב שיווי משקל (משרעת התנודה) הנדרשת, כשלאחר מכן התנודות ממשיכות להתחולל מעצמן מתוקף יציבותה של שכבת האוויר. "גלי חסי" נקראים כך משום שהם מופיעים תמיד בצדו האחורי של ההר (הצד המחוסה).
תאוריה בסיסית

גלי חסי הם צורה של גלי כבידה פנימיים הנוצרים כאשר זורם המשוכב באופן יציב מאולץ לנוע מסביב למכשול. ההפרעה מאלצת את גושי האוויר להתרומם אל מעל למפלס הציפה הנייטרלית שלהם. כאשר גוש אוויר מתרומם, הלחץ מסביבו יורד והגוש נאלץ להתפשט אדיאבטית כנגד הלחץ החיצוני הצונח. כתוצאה, צפיפות הגוש יורדת. במקרה זה, יציבות האוויר פירושה שאלמנט נפח של האוויר יאבד יותר ציפה מאשר משקל, משום שמפל הצפיפות באטמוספירה מהיר יותר מקצב ירידת הצפיפות של אלמנט הנפח, כך שעל פי חוק ארכימדס ייווצר כוח מחזיר. במילים אחרות, מצב של יציבות אטמוספירית פירושו שפרופיל הלחץ והצפיפות האנכי הוא כזה שגוש אוויר המועתק אנכית ממקומו ירצה לשוב למפלסו הראשוני, מה שמדכא תנועות אנכיות של אוויר.
מתמטית, הכוח המחזיר הזה גורם להתחוללות תנודות אנכיות של גושי אוויר בתוך הזרם בתדירות המכונה "תדירות בראנט-וייסלה":
N={\sqrt {{g \over \theta _{0}}{d\theta _{0} \over dz}}},
כאשר  \theta _{0}(z) הוא הפרופיל האנכי של הטמפרטורה הפוטציאלית. מפל טמפרטורה פוטנציאלית אפס פירושו שמפל הטמפרטורה האמיתי באטמוספירה שווה במדויק למפל אדיאבטי, בעוד שהמקרים  {\frac {\partial \theta }{\partial z}}>0 ו- {\frac {\partial \theta }{\partial z}}<0 תואמים למצב של אטמוספירה יציבה ואי-יציבה, בהתאמה.
תנודות המוטות ביחס לציר האנכי בזווית   \phi , יתחוללו בתדירות נמוכה יותר של  N\cos {\phi }.
סוגים אחרים של גלים אטמוספיריים

אי יציבות קלווין-הלמהולץ יכולה להתרחש כאשר ישנה גזירת מהירות בזורם משוכב בעל פרופיל צפיפות רציף, או כאשר ישנו הפרש מהירויות מספיק גבוה בממשק בין שני זורמים בעלי צפיפויות שונות.
גלי רוסבי (או גלים פלנטריים) הם תנועות בקנה מידה גדול באטמוספירה אשר הכוח המחזיר שלהם נגזר מההשתנות של אפקט קוריוליס מקו רוחב לקו רוחב.
ניסוי מעבדה במכניקת הזורמים הממחיש את התנודות הנוצרות במפגש של זרימה במכשול דמוי הר.
גלי הדנובה

גלי הדנובה (ברומנית: Valurile Dunării) הוא ואלס, שחובר על ידי המלחין הרומני יוסיף איוונוביץ' ב-1880, בלוגוז' והוקדש לנערה היהודיה המקומית בת ה-14, שרה פריד (Sara Fried).
יוסיף איוונוביץ' היה נגן קלרינט, מנצח תזמורות צבאיות ומלחין יליד טימישוארה, שחי רוב חייו בגאלאץ ובבוקרשט. בהיותו בלוגוז' ראה את שרה פריד וקיבל ממנה השראה ובחוזרו ללוגוז' ב-1880 מסר לה את תווי המנגינה יחד עם הקדשה בה נכתב בגרמנית:
Donauwellen Walzer, von I. Ivanovics fur Fraulein Sara, gewimdet und geschrieben fur Fraulein Sara”Donauwellen Walzer. Ivanovics, gewimdet und geschrieben fur Fraulein Sara Fried”
ההקדשה שמורה בגנזך הקהילה היהודית של לוגוז'. מאוחר יותר, בגרסה המודפסת של המנגינה, בבוקרשט, ההקדשה שונתה לטובת "אמה גבאואר", ארוסתו של המוציא לאור, קונסטנטין גבאואר. ב-1886, המלחין הצרפתי אמיל ולדטויפל הכין עיבוד תזמורתי חדש עבור המנגינה, עיבוד שהוצג כעבור שלוש שנים בתערוכה העולמית של פריז (1889) וזכה במקום הראשון מבין 116 המנגינות שהשתתפו בתחרות ובכך נבחרה למנגינת התערוכה העולמית. לאחר זכייה זו התפרסמה המנגינה באירופה והגיעה גם לארצות הברית ב-1896 ושוב ב-1903.
עוגת דובדבנים פופולרית ברחבי גרמניה ואוסטריה זכתה לשם "עוגת גלי הדנובה" (דונאוולה).
ההתפתחות בארצות הברית

ב-1931, בסרט Dishonored, מרלן דיטריך ניגנה בפסנתר את המנגינה של גלי הדנובה. ב-1946, בסרט The Jolson Story נעשה שוב שימוש במנגינה, הפעם עם מילים אנגליות, שלא קשורות לטקסט המקורי, ותחת השם Anniversary Song. בגרסה הזאת המילים מספרות על זוג הנזכר בנוסטלגיה על ליל חתונתם:
Oh, how we danced on the night we were wed
We vowed our true love, though a word wasn’t said
The world was in bloom, there were stars in the skies
Except for the few that were there in your eyes
את המילים לגרסה זו כתבו אל ג'ולסון ו-Saul Chaplin (Kaplan). הגרסה הזו זכתה לפופולריות רבה, בפברואר 1947 נכנסה לרשימת בילבורד הוט 100 ונשארה בה 14 שבועות, תוך הגעה למקום השני. זמרים נודעים רבים ובעלי תזמורות אימצו את המנגינה והופיעו איתה, כך גאי לומברדו, דינה שור, גלן מילר ותזמורתו, פול וסטון, ארטי שו ותזמורתו, ג'אנגו ריינהארדט, בינג קרוסבי, רוזמרי קלוני, איווה קסידי, פרנק סינטרה, אנדי ויליאמס ועוד. בסרטים Mayerling, Falling in love again, Avalon, Payback ו-Father and daughter נעשה שימוש במנגינה וכך גם בפרקים מתוך סדרות טלוויזיה ידועות. לא נס ליחה של המנגינה גם כעבור עשורים וטום ג'ונס הכליל אותה באחד מאלבומיו.
הערות שוליים

↑  גלי עוגת דנובה (דונובל) - 4 מתכונים
| --- | --- |
בקרת זהויות :  PLWABN: 9810596417205606  BNE: XX2029799  BnF: cb139137798 (data)  GND: 30007851X  LCCN: n87805281  MusicBrainz work: e6e1af61-e769-3a45-8702-0258a520b306  NLA: 58565107  VIAF: 178846077   WorldCat (עם VIAF): 178846077
גלי הסירה של קלווין

הדגמה של גלי הסירה של קלווין הנוצרים מאחורי ברווז
גלי הסירה של קלווין (Kelvin ship waves) הם גלים על פני המים שיוצרת סירה, או למשל, עוף מים, הנעים במים שקטים. גלים אלו מופיעים אחרי הגוף הנע כזוג "קרניים" שהמפתח הזוויתי ביניהם הוא בדיוק  \ \phi =2\arcsin(1/3) כלומר כ- \ 39^{0}, וזאת ללא תלות במהירות הסירה. גלי הסירה של קלווין נובעים מיחס הנפיצה של גלי מים עמוקים בגבול של אורכי גל גדולים,  \omega ={\sqrt {gk}}, והם תוצאה של התאבכות גלים היוצרת קוסטיקה (בלעז caustics). קוסטיקות קשורות במגוון של תופעות נוספות, שהמוכרות בהן הן הקשת בענן וריצודי האור על קרקעית של בריכת מים. הגלים נקראים על שמו של הפיזיקאי בן המאה התשע עשרה, הלורד קלווין.
הערות שוליים

↑  תחום התדירויות תואם בקירוב לטרנספורם פורייה של פונקציית הלחץ לפי הזמן ( P(t)) במיקום קבוע, כפי שנגזרת מתאוריית הזרימה הפוטנציאלית מסביב למקור הגלים. כך למשל, במקרה של זרימה פוטנציאלית מסביב לגליל או לכדור, התדירות האופיינית המתקבלת היא מסדר גודל של  v/L, כאשר L הוא האורך האופייני של הגוף (קוטר במקרה של כדור). כמו בכל פירוק הרמוני של פונקציה לא סינוסואידלית, יתקבלו גם תדרים גבוהים יותר מהתדר האופייני.
תבנית קלווין קלאסית.
מעטפת של ההפרעות שנפלטות בזמנים שונים. כאן ψ היא הזווית בין נתיב מקור הגלים וכיוון התקדמות הגלים.
גלעד חצב

| --- | --- |

 לידה:  2 בינואר 1981 (בן 43) טבריה, ישראל 
 שם לידה:  גלעד זילברמן חצב
 מוקד פעילות:  ישראל 
 תקופת הפעילות:  מ-2007
 עיסוק:  פסנתרן ומלחין
 סוגה:  ג'אז   מוזיקה ברזילאית
 כלי נגינה:  פסנתר
 pianotlv.com
 
גלעד  חצב (נולד ב-2 בינואר 1981) הוא פסנתרן ומלחין המזוהה עם סגנון הג'אז. חצב מנגן ומופיע בקביעות, בדרך כלל עם חומרים מקוריים בפורמט טריו פסנתר. בנוסף, הוא שותף בהפקה ונגינה בפרויקטים נוספים של מוזיקה אלקטרונית, מוזיקה ברזילאית, ובכתיבת מוזיקה לפרויקטים שונים.
החל משנת 2007 מתגורר בתל אביב.
ביוגרפיה

גלעד חצב נולד בטבריה לאב עיתונאי ואם במאית תיאטרון. הוא החל לגלות עניין במוזיקה בגיל מוקדם ובגיל 9 החל ללמוד בקונסרבטוריון העירוני בטבריה, שם ניגן בפסנתר ובחצוצרה, מאוחר יותר לימד את עצמו לנגן גם על גיטרה ותופים. בשנת 1994, כשהיה בן 14, עבר מבית הוריו לצורך לימודים בתיכון לאמנות תלמה ילין בגבעתיים. בתקופה זו למד וניגן ג'אז באנסמבלים שונים כפסנתרן ומתופף. בנוסף, עיבד והלחין מוזיקה להפקות התיאטרון בבית הספר, וכן הלחין חומרים משלו. במהלך לימודיו השתלם בלימוד שפת האלתור של הביבופ (זרם בג'אז) אצל הפסנתרן ומחנך הג'אז עמית גולן. הוא סיים את לימודיו בהצטיינות בשנת 1999.
לאחר שירותו הצבאי, החל ללמוד במסלול הנדסת קול במכללת עמק הירדן, שם השתלם אצל אנשי סאונד בכירים בתעשייה, בהם יואב שדמה (סוני יפן). בתקופה זו החל לעבוד עם מחשב וליצור עבודות סאונד שונות לרבות יצירות מוזיקליות מבוססות מחשב. הוא למד את התואר הראשון שלו באקדמיה למוזיקה ומחול ע"ש רובין. במהלך לימודיו הלחין יצירות ועיבודים שונים, בהן רביעיות מיתרים, יצירות לפסנתר, ויצירות להרכבי ג'אז. יצירותיו הוצגו מול קהל, וחלק מהן אף הוקלט.
ב-2006,  הפיק מספר הופעות ג'אז, שהתהוו לפרויקט "ג'אז ישראלי" במרכז התרבות בית אבי חי בירושלים. בתום הקיץ של שנה זו, סיים את לימודיו ועשה רסיטל סיום בהצטיינות, ועבר לברלין, שם יצר וניגן עם אמנים בינלאומיים.
לאחר תקופה של כשנה חזר לתל אביב  המשיך לפעול ולקדם פרויקטים מוזיקליים.
בשנת 2015 נבחר על ידי אונסק"ו להפיץ את רעיון יום הג'אז הבינלאומי בישראל, ויזם אירועים בכל רחבי הארץ בשיתוף נגנים ומועדונים שונים. חלק מהאירועים כוסו על ידי התקשורת וזכו לביקורות נלהבות. גלעד מרבה להופיע, ובמופעיו דגש על מוזיקה מקורית ושיתופי פעולה עם יוצרים בולטים בתחום הג'אז, המוזיקה הברזילאית ומוזיקת העולם. במקביל להופעותיו, מפיק ומקליט עבודות באולפנו הביתי.
דיסקוגרפיה ופרויקטים

החל משנת 2007 גלעד מקליט בקביעות והוא אף זכה בתמיכת משרד החינוך הישראלי (2012 ו-2013) להפקת תקליטור מיצירותיו.
ב-2007 הקליט שני קטעים מקוריים, ועיבוד לשיר הישראלי נעמה (שלמה בידרמן). בהקלטות השתתפו הגיטריסט ונגן העוד עמוס הופמן, המתופף רע בר נס, והקונטרה-בסיסט גלעד אברו. במקביל להופעות שונות שתועדו בהקלטות, גלעד הוציא 2 אלבומים רשמיים הכוללים מוזיקה מקורית, והעלה עם השנים הקלטות של סשנים ביתיים ואולפניים המוקדשים לסקיצות של יצירות מקוריות  וביצועים בעיבודיו למוזיקה ברזילאית של מלחינים כמו הרמטו פסקואל ,ג'ובים ואחרים.
ביצירתו גלעד משלב ג'אז מסורתי עם השפעות מתרבויות שונות כמו מוזיקה ברזילאית,  פלמנקו,  ואף לאדינו ומבצע בין היתר גם עיבודים אישיים לנכסי צאן מהמוזיקה הישראלית, לצד ביצוע קטעי שורו ומוזיקה ברזילאית מסורתית.
כשהוא לא מופיע עם הרכביו, גלעד  הוא מורה, יזם ומלחין.
פרויקטים מרכזיים:
הפקת יום הג'אז הישראלי המצוין כיום חג של אונס"קו   - 30.4
הפקת הפרויקט לדינו ג'אז - עם הזמרת יאיואי אוקאניווה שזכה לחשיפה וסיבוב הופעות ביפן וישראל, 2014
הפקת הפרויקט גלעד חצב 3rio  שהוקדש למוזיקה ברזילאית ומקורית וזכה לחשיפה וסיבוב הופעות בגרמניה 2019.
פרויקט הופעות הבית "שאפל"  - הפקת הופעות של חצב בהשתתפות מיטב אמני ג'אז ישראלי שקראה למפגש בלתי אמצעי עם קהל ביתי הפרויקט החל ב-2017 בירושלים ובתל אביב  וממשיך לפעול גם במהלך 2021 אם כי בתדירות נמוכה יותר.
מעבר ליוצר, גלעד הוא גם מורה פעיל ומבוקש המלמד מעל לשני עשורים ברציפות,  בסטודיו לפסנתר המשמש גם כאולפן  ובית להפקות היצירה של חצב.
2013 Jazz from the Middle to the East מוזיקה מקורית.
2014 Jazz from the Middle to the East Vol.2 בעיקר עיבודים לג'אז סטנדרטי לצד שני קטעים מקוריים.
2014 Jazzbar - אוסף ג'אז בינלאומי  שיצא בחנויות ביפן, בדצמבר 2014,  באוסף מבקר המוזיקה יסקוני טרשימה כלל את הקטע Sinai מאת חצב לעמוד האלבום באינטרנט.
בשנת 2013, רכשה חברה יפנית מאות עותקים מהאלבום Jazz from the Middle to the East להפצה בעיקר בטוקיו, יפן. האלבום גם מוצע להאזנה  חופשית (ראה קישור) בעמוד של חצב בבנד קמפ.
בנוסף האלבום נמכר גם בחנויות הדיגיטליות המוכרות בעולם (Itunes / Amazaon)
בשנת 2014, רכשה חברה יפנית עותקים נוספים להפצה ביפן, מהאלבום ההמשך של חצב: Jazz from the Middle to the East Vol.2
בשנת 2015 הסופר/חוקר המוזיקה יושיטו סקיג'וקי הכניס רשימה על האלבום jazz from the middle to the east בספרו בנושא תרבות יהודית, שם הספר באנגלית the world of Jewish literacy - במקור פורסם ביפנית.
גלעד שוקד בימים אלו על הוצאה לאור של אלבום עיבודים ויצירות מוזיקליות שטרם התפרסמו בעבר.
גלעד חצב בסטודיו
ג'נבאי האקסינג A7

| --- | --- |

Jinbei Haixing A9
 מאפיינים כלליים
 יצרן:  Jinbei (אנ') (בסינית: 華頌), במיזם משותף עם BMW
 שנות ייצור:  2011–2017  משנת 2018 גרסאות טנדר חשמלי: "SRM Shineray T20EV"
 הרכבה:  הרפובליקה העממית של סין הרפובליקה העממית של סין
 סיווג:  מיניוואן
 אורך:  3,730 מ"מ  4,592 מ"מ (דגם "Jinbei Haixing T20" טנדר)  4,600 מ"מ (דגם: חשמלי "SRM Shineray T20EV")
 רוחב:  1,510 מ"מ  1,560 מ"מ (דגם: טנדר חשמלי "SRM Shineray T20EV")
 גובה:  1,870 מ"מ  1,870 מ"מ (2 דגמים טנדר חשמלי: "SRM Shineray T20EV")  2,300 מ"מ (דגם טנדר חשמלי: "SRM Shineray T20EV")
 משקל:  990 ק"ג (כושר טעינה מקסימלי 980 ק"ג) (דגם טנדר חשמלי, שנת 2018: "SRM Shineray T20EV")  1,080 ק"ג (כושר טעינה מקסימלי 890 ק"ג) (דגם טנדר חשמלי, שנת 2018: "SRM Shineray T20EV")  1,210 ק"ג (כושר טעינה מקסימלי 760 ק"ג) (דגם טנדר חשמלי, שנת 2018: "SRM Shineray T20EV")
 בסיס גלגלים:  2,430 מ"מ (דגם "ג'נבאי האקסינג A7")  2,760 מ"מ (דגם: "Jinbei Haixing T20" טנדר, דגמים טנדר חשמלי: "SRM Shineray T20EV")
 מפרט טכני
 מנוע:  4 צילינדרים, 1.0 ליטר המפיק 61 כ"ס
 הילוכים:  תמסורת ידנית – 5 מהירויות
 מהירות מרבית:  85 קמ"ש (דגמים מנוע חשמלי "SRM Shineray T20EV")
ג'נבאי האקסינג A7 (באנגלית: Jinbei Haixing A7) הוא מיניוואן מתוצרת יצרנית הרכב הסינית Jinbei (אנ') (בסינית: 華頌), אשר יוצר בין השנים 2011–2017 בסין.
גרסאות טנדר מנוע חשמלי "SRM Shineray T20EV" מיוצרים משנת 2018.
עד 2017 Jinbei נשלטה על ידי Shenyang Brilliance Jinbei Automotive שהייתה חברת בת של Brilliance.
ג'נבאי היא חברת בת של חברת Brilliance Automobile, המייצרת טנדרים מסחריים ומיניוואנים.
ל-Brilliance Automobile ויצרנית הרכב הגרמנית BMW יש מיזם משותף שמייצר את ה-3Li, 5Li ו-X1 לשוק הרכב הסיני.
Jinbei הוקמה בשותפות מיזם משותף בין Brilliance Auto (אנ') (51%) ויצרנית הרכב הצרפתית רנו (49%) בדצמבר 2017.
גרסאות "ג'נבאי האקסינג A7"

Jinbei Haixing A7 - מחיר היחידה נע בין 29,800–34,800 רנמינבי (שנת 2011, סין).
Jinbei Haixing A9 – מחיר היחידה נע בין 34,800–39,900 רנמינבי (שנת 2011, סין).
Jinbei Haixing T20 - טנדר, מחיר היחידה 31,800 רנמינבי, בסיס גלגלים ארוך 2,760 מ"מ.
SRM Shineray T20EV - יוצר משנת 2018 ב-3 גרסאות טנדר המונע על ידי מנוע חשמלי אחורי, סוג הנעה: אחורית, סוללת ליתיום-יון בקיבולת 35.04 קילוואט־שעה, טווח: 230 ק"מ, משקל הרכב: 990 ק"ג, 1,080 ק"ג, 1,210 ק"ג (ריק).
ממאפייני גרסה "ג'נבאי האקסינג A7"

4 דלתות צד + דלת אחורית.
מנוע מרכזי-קדמי.
מנוע בנזין: 1.0 ליטר.
מערכת הנעה אחורית.
תמונות

"ג'נבאי האקסינג A7"
"ג'נבאי האקסינג A7"
"ג'נבאי האקסינג A7"
"ג'נבאי האקסינג A9"
"ג'נבאי האקסינג A9"
"ג'נבאי האקסינג A9"
"ג'נבאי האקסינג T20" - טנדר
ראו גם

מיניוואן
Jinbei F50
ג'נבאי 750
ג'נבאי S70
ג'נבאי גרנסה
ג'נבאי האקסינג X30
ג'נבאי קונקט
הערות שוליים

↑  "ג'נבאי האקסינג A7" autohome.com.cn/2601
↑  חברת Brilliance ביחד עם bmw עם מיניוואן חדש בסין / דגמים: ג'נבאי האקסינג X30, "ג'נבאי האקסינג A7" carnewschina.com/2013/05/16/brilliance-goes-bmw-again-with-new-minivan-in-china
↑  "ג'נבאי האקסינג A7" ו-"A9" chinacarforums.com/threads/jinbei-haishi-a7-a9-haixing-x30-t-series
↑  "ג'נבאי האקסינג T20" - תמונה flickr.com/photos/rutgervandermaar
↑  דגמי SRM Shineray T20EV shineray.com.cn/product
ג'ים רוס

| --- | --- |

רוס, 2022
 לידה:  3 בינואר 1952 (בן 72) פורט בראג, קליפורניה, ארצות הברית
 שם במה:  ג'ים רוס ג'ים וודס
 משקל:  117 ק"ג
 גובה:  1.75 מטר
 לאום:  אמריקאי
 קריירה מקצוענית:  1974–הווה (כ־50 שנה)
 היכל התהילה:  2007
ג'יימס ויליאם רוס (באנגלית: James William Ross; נולד ב-3 בינואר 1952), הידוע יותר בשם הבמה ג'ים רוס (ולעיתים בשם הבמה המקוצר ג'יי אר; באנגלית: JR) הוא שדרן היאבקות אמריקאי, שדרן ספורט ומנחה פודקאסט, המופיע בארגון ההיאבקות All Elite Wrestling‏ (AEW). בנוסף, הוא מתפקד כאנליסט ויועץ בכיר. רוס מוכר בעיקר בשל הקריירה עתירת השנים בצוות השידור של ארגון ההיאבקות WWE, כאשר זוהה על ידי מעריצי הארגון כ-"Good Ol' JR".
לאחר שעבד במספר משרות בתעשיית ההיאבקות המקצועית, רוס הפך לשדרן קבוע עבור ארגון ההיאבקות Mid-South Wrestling בתחילת שנות ה-80. הוא המשיך בקריירת השידור שלו כשהפך לשדרן של ארגון ההיאבקות National Wrestling Alliance או בשמו המקוצר NWA, לפני שעבר לארגון ההיאבקות המוביל World Wrestling Federation (דאז ה-WWF, כיום מוכר כ-WWE), כשערך את הבכורה שלו ברסלמניה 9 בשנת 1993. במהלך תקופתו ב-WWF/WWE, רוס הפך לקול המוכר והאהוב של החברה, בעיקר במהלך עידן האטיטיוד, שהתפרסה על פני שלהי שנות ה-90 ותחילת שנות האלפיים. בנוסף, הוא תיפקד כשדרן בשפה האנגלית של ארגון ההיאבקות היפני New Japan Pro-Wrestling‏ (NJPW) בין השנים 2015 ל-2018 ואף שידר קרבות אגרוף וקרבות אמנויות לחימה משולבות. הוא הוכנס להיכלי התהילה של ה-WWE, ה-NWA ומגזין ההיאבקות Wrestling Observer Newsletter ואף זכה פעמיים בפרסי היכל התהילה של גרגוס טראגוס/לו תז.
מחוץ לתעשיית ההיאבקות, רוס בעל מותג רוטבי ברביקיו הנקרא בשם "J.R.'s Family BBQ". בנוסף לכך, הוא בעל פודקאסט שבועי בשם Grilling JR".
פרסים והישגים

הישגים ב-Cauliflower Alley Club
פרס מפעל חיים ארט אברהמס (2010)
הישגים בהיכל התהילה של George Tragos/Lou Thesz Professional Wrestling Hall of Fame
פרס לו תז (2011)
פרס גורדון סולי (2022)
הישגים בארגון ההיאבקות National Wrestling Alliance – NWA
חבר היכל התהילה (2016)
הישגים במגזין ההיאבקות Pro Wrestling Illustrated – PWI
פרס סטנלי ווסטון (2002)
הישגים בארגון ההיאבקות World Wrestling Entertainment – WWE
חבר היכל התהילה (2007)
הישגים במגזין ההיאבקות Wrestling Observer Newsletter – WON
השדרן הטוב ביותר של השנה (1988–1993, 1998–2001, 2006–2007, 2009, 2012)
הפיוד הגרוע של השנה (2005)  - נגד משפחת מקמהן
חבר היכל התהילה (1999)
רוס בנאום הכנסתו להיכל התהילה של ה-WWE,‏ 2007
ג'ייסי ג'יין

| --- | --- |
אין תמונה חופשית
 לידה:  24 בדצמבר 1996  (בת 27) טמפה, פלורידה, ארצות הברית
 שם במה:  אייברי טיילור ג'ייסי ג'יין
 משקל:  52 ק"ג
 גובה:  1.68 מטר
 לאום:  אמריקאי
 קריירה מקצוענית:  30 במאי 2018 – הווה (6 שנים)
 מאמנים:  ג'יי לית'ל מאט סיידל WWE Performance Center
 ליגות:  WWE
 
טיילור גראדו (באנגלית: Taylor Grado; נולדה ב-24 בדצמבר 1996) הידועה יותר בשם הבמה שלה, ג'ייסי ג'יין היא מתאבקת אמריקאית, המופיעה בארגון ההיאבקות WWE, בתוכנית NXT. היא החלה את הקריירה שלה תחת שם הבמה אייברי טיילור.
קריירת היאבקות מקצועית > תחילת הקריירה (2018–2020)

תחת שם הבמה אייברי טיילור, היא ערכה את קרב הבכורה שלה בקריירה ב-30 במאי 2018 עבור ארגון ההיאבקות American Combat Wrestling‏ (ACW). בנוסף, היא הופיעה עבור ארגוני היאבקות עצמאיים כמו Shine Wrestling,‏ Evolve,‏ Full Impact Pro‏ (FIP) ו-World Xtreme Wrestling‏ (WXW). במהלך שהותה בזירת ארגוני ההיאבקות העצמאיים, היא הייתה שלוש פעמים אלופת נשים, כאשר פעמיים היו בארגון ACW ופעם אחת ב-WXW.
קריירת היאבקות מקצועית > תחילת הקריירה (2018–2020) > WWE (2020–היום) > טוקסיק אטרקשן (2020–2023)

ג'יין ערכה את הופעת הבכורה הטלוויזיונית שלה ב-23 בספטמבר בפרק של התוכנית NXT, כאשר היא השתתפה בקרב באטל רויאל אשר קבע את זהות הטוענת לכתר לאליפות הנשים של NXT, שבסופו קנדיס לאריי ניצחה. בפברואר 2021, נודע שגראדו חתמה על חוזה ב-WWE. מעתה ואילך, היא השתמשה בשם במה חדש, ג'ייסי ג'יין וערכה הופעת בכורה מחודשת ב-20 ביולי בפרק של התוכנית NXT, בקרב שבו הפסידה לפרנקי מונייה. בחודש ספטמבר של אותה השנה, היא הצטרפה לקבוצת טוקסיק אטרקשן, שהונהגה על מנדי רוז וכללה את ג'יג'י דולין. ב-28 בספטמבר בפרק של התוכנית NXT 2.0 אשר שימשה כגרסת התוכנית של המותג המחודש שעבר "מתיחת פנים", ג'יין ודולין איתגרו את איאו שיראי וזואי סטארק לקרב על חגורות אליפות זוגות הנשים של NXT של האחרונות, קרב שבו הן לא צלחו במשימתן. בפרק הספיישל NXT Halloween Havoc, שנערך ב-26 באוקטובר, ג'יין ודולין ניצחו את איאו שיראי וזואי סטארק ואת אינדי הארטוול ופרסיה פירוטה בקרב זוגות סולם משולש וכתוצאה מכך הפכו לאלופות זוגות הנשים החדשות של NXT. באירוע NXT WarGames, שנערך ב-5 בדצמבר, קבוצת טוקסיק אטרקשן ביחד עם דקוטה קאי הפסידו לקורה ג'ייד, איאו שיראי, קיי לי ריי וראקל גונזלס במסגרת קרב ה-WarGames המסורתי. בפרק הספיישל Vengeance Day, שנערך ב-15 בפברואר, ג'יין ודולין הגנו בהצלחה על אליפות הזוגות מול הארטוול ופירוטה. במופע המקדים לאירוע NXT Stand & Deliver, ג'יין ודולין הפסידו את חגורות האליפות לדקוטה קאי וראקל גונזלס בשל הפרעה מצידה של וונדי צ'ו, הפסד שקטע תקופת כהונה של 158 ימים. לעומת זאת, הן השיבו אליהן את חגורות אליפות הזוגות לאחר שניצחו בקרב החוזר שלושה ימים לאחר מכן בפרק של התוכנית NXT 2.0 לאחר הסחת דעת מצידה של אלופת הנשים. בפרק הספיישל החגיגה האמריקאית הגדולה, שנערך ב-5 ביולי, ג'יין ודולין הפסידו את חגורות האליפות לרוקסן פרז וקורה ג'ייד.
ב-19 באוגוסט 2022 בפרק של התוכנית סמאקדאון, ג'יין ערכה את הופעת הבכורה שלה ברוסטר הראשי ביחד עם ג'יג'י דולין כמשתתפות בטורניר הזוגות אשר קבע את אלופות זוגות הנשים החדשות של ה-WWE. הן ניצחו בקרב הראשון את נטליה וסוניה דוויל. לעומת זאת, הן הוכרחו לפרוש מהטורניר עקב פציעה שספגה דולין. השתיים חזרו לפעילות ב-9 בספטמבר, כשהפסידו לאלופת זוגות הנשים, אלייה וראקל רודריגז.
בפרק הספיישל NXT New Year's Evil, שנערך ב-10 בינואר 2023, ג'יין ודולין הוכתרו כמנצחות בקרב הבאטל רויאל של 20 מתאבקות לאחר שהדיחו זו את זו בו זמנית, דבר שהעניק לכל אחת מהן את ההזדמנות להתמודד על אליפות הנשים של NXT נגד רוקסן פרז בקרב משולש באירוע NXT Vengeance Day. בקרב זה, פרז ניצחה ושמרה על תוארה.
קריירת היאבקות מקצועית > תחילת הקריירה (2018–2020) > WWE (2020–היום) > תחרות יחידנית (2023–היום)

ב-7 בפברואר 2023, במהלך פינת האירוח !Ding Dong, Hello של ביילי, ג'יין בגדה בדולין, דבר שהוביל לסיום קבוצת טוקסיק אטרקשן. ג'יין התמודדה מול דולין בקרב יחידים בפרק הספיישל Roadblock, שהתקיים ב-7 במרץ ובו ג'יין הייתה בצד המפסיד. השתיים התמודדו זו מול זו פעם נוספת ב-2 במאי בקרב שבו ג'יין הצמידה לניצחון את דולין. הפיוד בין השתיים הגיע לקיצו ב-30 במאי בפרק של התוכנית NXT, כשדולין ניצחה את ג'יין בקרב כלוב מרובה נשקים.
אליפויות והישגים

הישגים בארגון ההיאבקות American Combat Wrestling – ACW
אליפות הנשים של ACW (פעמיים)
טורניר מועמדות לכתר לאליפות הנשים של ACW‏ (2018)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-49 מתוך 150 המתאבקות הטובות ביותר לשנת 2022
הישגים במגזין ההיאבקות World Xtreme Wrestling – WXW
אליפות הנשים של WXW (פעם אחת)
הישגים בארגון ההיאבקות World Wrestling Entertainment – WWE
אליפות זוגות הנשים של NXT (פעמיים)  - עם ג'יג'י דולין
ג'יימס בלייק

ערך זה עוסק במוזיקאי אנגלי. אם התכוונתם לטניסאי אמריקני, ראו .
| --- | --- |

ג'יימס בלייק בהופעה, 2012
 לידה:  26 בספטמבר 1988  (בן 36) לואישהאם, לונדון
 שם לידה:  James Blake Litherland 
 שם במה:  James Blake 
 מקום הקמה:  לונדון 
 מוקד פעילות:  הממלכה המאוחדת 
 תקופת הפעילות:  מ-2009
 מקום לימודים:  גולדסמית'ס, אוניברסיטת לונדון, בית הספר לטימר 
 סוגה:  פוסט-דאבסטפ, מוזיקה אלקטרונית, מוזיקה מינימליסטית, אמביינט
 שפה מועדפת:  אנגלית 
 כלי נגינה:  סקוונסר, דוגם צלילים, פסנתר, מכונת תופים, מחשב
 חברת תקליטים:  R&S Records
 שיתופי פעולה בולטים:  Mount Kimbie, בון איבר, RZA, בריאן אינו, Trim, צ'אנס דה ראפר, פרנק אושן, קנדריק לאמר, ג'יי קול
 בן או בת זוג:  ג'מילה ג'מיל 
 jamesblakemusic.com
 
ג'יימס בלייק (באנגלית: James Blake; נולד בשם ג'יימס לית'רלנד - James Litherland; נולד ב-26 בספטמבר 1988) הוא זמר, מפיק ומוזיקאי אלקטרוני בריטי, זוכה פרס מרקיורי.